|  |
| --- |
|  **Свети Јован Богослов** |
|  |
| 
Поглед на црквата |
| **македонска православна црква** |
| **Епархија** | Брегалничка |
| **Архијерејско намесништво** | Штипско |
| **Парохија** | Втора светиниколска |
| Местоположба |
|  |
| **Координати** | 41°46′20.5″N 22°01′16.8″E﻿ / ﻿41.772361° СГШ; 22.021333° ИГД﻿ / 41.772361; 22.021333Координати: 41°46′20.5″N 22°01′16.8″E﻿ / ﻿41.772361° СГШ; 22.021333° ИГД﻿ / 41.772361; 22.021333 |
| **Место** |  Богословец |
|  **Општина** | Свети Николе |
|  **Држава** | Македонија |
| Општи податоци |
| **Покровител** | Свети Јован Богослов |
|  **Завршено** | 1825/1866 |
| Архитектонски опис |
|

**Свети Јован Богослов** — главна селска црква во селото Богословец.

Местоположба
------------

Црквата е сместена во југозападниот крај од селото, на повисок предел од северната падина на планината Богословец, што ѝ дава доминантна положба во однос на остатокот од селото.

Историја
--------

Пред изградбата на денешната црква во селото имало храм посветен на истиот светец којшто се наоѓал во месноста Пропадиште. Таа црква била од средниот век и се споменува во 1300 година како метох на манастирот „Св. Ѓорѓи" во Скопје. Околу 1875 година, местото во Пропадиште се повклеко и црквата се срушила. Денешната црква е изградена во 1825, 1866 или околу 1878 година од непознати мајстори и претставува најголем објект од овој период на подрачјето на Овче Поле. Од тој период се и иконите, кои главно се изработени од Андон од Папрадиште, син му Ангелко, Хаџи Коста, Јован Прилепчанин и други автори.

Архитектура
-----------

Градбата на црквата е трикорабна со правоаголна основа и има три полукружни апсиди на источната страна, од кои средишната е поголема од страничните. Кон јужната, западната и северната страна е доградена отворена припрата. Главниот влез на црквата се наоѓа на западната страна и над него има ниша со фреска на којашто е насликан Свети Јован Богослов. Храмот има и спореден влез на северната страна над којшто исто така има ниша со фреска којашто е во лоша состојба. На североисточниот раб од црквата е забележителен орнамент во облик на глава од овен. Внатрешноста на црквата не е зографисана, а иконостасот се состои од икони во четири реда. Според начинот на обликување и украсување на таваниците и појавата на профани елементи во внатрешното украсување, забележително е големо влијание од црквите изградени по примерот на градителот Андреј Дамјанов.

Во дворот на црквата има чешма и камбанарија. Камбанаријата е со квадратна основа и се состои од два дела, од коишто долниот е затворен, а горниот отворен. Влезот на камбанаријата се наоѓа на западната страна.

Галерија
--------

* Влезната порта од дворот на цркватаВлезната порта од дворот на црквата
* Северната странаСеверната страна
* Главниот влезГлавниот влез
* Нишата над главниот влезНишата над главниот влез
* Споредниот влезСпоредниот влез
* Нишата над споредниот влезНишата над споредниот влез
* Припратата на западната странаПрипратата на западната страна
* Припратата на јужната странаПрипратата на јужната страна
* Припратата на северната странаПрипратата на северната страна
* АпсидитеАпсидите
* Главата од овенГлавата од овен
* Североисточниот рабСевероисточниот раб
* Внатрешноста на цркватаВнатрешноста на црквата
* КамбанаријатаКамбанаријата
* Западната страна на камбанаријатаЗападната страна на камбанаријата
* ЧешматаЧешмата

Поврзано
--------

* Богословец
* Брегалничка епархија
* Штипско архијерејско намесништво
* Втора светиниколска парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 27. ISBN 978-608-65143-2-7.
2. 1 2  Трифуноски, Јован (1961). *Овчеполска Котлина*. стр. 667.
3. 1 2  „Светиниколски парохии Архивирано на 15 април 2021 г.". *Брегалничка епархија*.
4. 1 2 3  „Цркви". *Вардарски Регион*.

Надворешни врски
----------------

* Црква „Св. Јован Богослов" - Богословец на Ризницата ?